section_heading: Naoružanje
paragraph_text: Glavno naoružanje Kentaurusa je 30 mm Mauser MK 30F top kojeg proizvodi grčka tvrtka EBO. Top ima dva moda paljbe, pojadinačnu ili rafalnu. Borbeni komplet za ovaj top sastoji se od 200 granata spremnih za uporabu i 196 granata u pričuvi. Top i kupla u potpunosti su stabilizirani. Zbog kvalitetnog i modernog sustava upravljanja paljbom (SUP-a), Kentaurus može vrlo precizno pogađati ciljeve u pokretu.